《蕙兰芳引•答悔庵饷酒茗》
清代·彭孙遹

不断乡愁，烟水外、风帆如簇。恨芳草斜阳，迢递偏伤远目。

扶筇归去，正东邻、酒香茶熟。乍飞笺来到，空馆敲残寒玉。

绿蚁频浮，翠旗才展，顿消烦燠。有紫鲙千头，更汲取碧琳千斛。

石炉徐沸，葛巾新漉。倚南窗、一枕清眠初足。

作者简介：彭孙遹（yù）（1631—1700）清初官员、词人，与王士祯齐名，时号“彭王”。字骏孙，号羡门，又号金粟山人，浙江海盐武原镇人。彭孙贻从弟，顺治十六年进士。康熙十八年举博学鸿词科第一，授编修。历吏部侍郎兼翰林掌院学士，为《明史》总裁。诗工整和谐，以五、七言律为长，近于唐代的刘长卿。词工小令，多香艳之作，有“吹气如兰彭十郎”之称。著有《南往集》、《延露词》。